《正月晦日与弟观对酌》
宋代·陈著

聚散等风沙，相知要当家。
弟兄窗下酒，世俗眼前花。
隐去方为福，贫驱未有涯。
明朝吉凶事，分付与昏鸦。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。